N á v r h   k o m u n i k é

	Vláda SR na svojom rokovaní dňa …………prerokovala a vzala na vedomie materiál “Analýza výdavkov na vzdelávanie zamestnancov verejnej správy v roku 1999”.
	Cieľom materiálu je navrhnúť na základe analýzy  výdavkov na  vzdelávanie zamestnancov verejnej správy v roku 1999 legislatívne zabezpečenie minimálnej finančnej čiastky, zodpovedajúcej 1 % objemu vyplatených mzdových prostriedkov za predchádzajúci rozpočtový rok, na   ich vzdelávanie v ďalšom  období.
	Vláda SR uložila ministrovi školstva zabezpečiť zapracovanie návrhu na účelové financovanie ďalšieho vzdelávania zamestnancov verejnej správy do novely zákona o ďalšom vzdelávaní. Zároveň odporučila obciam a vyšším územným celkom (po ich zriadení)  účelovo vyčleňovať prostriedky v rozpočtoch na ďalšie vzdelávanie zamestnancov obcí a vyšších územných celkov, vykonávajúcich činnosti v samostatnej pôsobnosti obce a vyššieho územného celku, najmenej vo výške 1 % vyplatených mzdových prostriedkov za predchádzajúci rozpočtový rok, a vytvárať podmienky na ďalšie vzdelávanie orgánov obcí a vyšších územných celkov.